ଆଠଗଡ଼ ୧୮।୦୭ଃ ବଢୁଛି କରୋନା ସଂକ୍ରମଣ , ଚିନ୍ତାରେ ପ୍ରଶାସନ । ପ୍ରତିଦିନ କରୋନା ଗ୍ରାଫ୍ ଦିନକୁ ଦିନ ବଢିଚାଲିଛି । ଯାହାକୁ ଦୃଷ୍ଟିରେ ରଖି ସରକାର ଓ ସ୍ଥାନୀୟ ପ୍ରଶାସନ ଅନେକ ପଦକ୍ଷେ ନେଉଛନ୍ତି । ଗତ କିଛି ଦିନ ହେଲା କରୋନା ଆକ୍ରାନ୍ତଙ୍କ ସଂଖ୍ୟା ବଢିବାରେ ଲାଗିଛି । ସ୍ଥାନୀୟ ଅଞ୍ଚଳରୁ କରୋନା ସଂକ୍ରମିତ ଚିହ୍ନଟ ପରେ ଆକ୍ସନ ମୋଡରେ ଆସୁଛନ୍ତି ସରପଞ୍ଚ ଓ ପ୍ରଶାସନ । ସଂକ୍ରମଣ ଯେପରି ଅନ୍ୟଆଡେ଼ , ନବ୍ୟାପେ ସେଥିପାଇଁ କଡା ପଦକ୍ଷେପ ନେଉଛନ୍ତି । ଏହିପରି ଭାବେ ଆଠଗଡ ତିଗିରିଆରୁ ୨ଜଣ କରୋନା ପଜିଟିଭ୍ ଚିହ୍ନଟ ପରେ କିଛି ଗାଁକୁ ସଟ୍ଡାଉନ୍ ଘୋଷଣା କରାଯାଇଛି ।
ସୂଚନାଯୋଗ୍ୟ ଯେ, ତିଗିରିଆ ବ୍ଲକର ବଡ଼ନାଉପୁଟ ପଞ୍ଚାୟତରୁ ୨ ଜଣ କରୋନା ପଜିଟିଭ୍ ଚିହ୍ନଟ ହୋଇଛନ୍ତି । ଯାହାପରେ ଆକ୍ସନ ମୋଡରେ ଆସିଛନ୍ତି ସ୍ଥାନୀୟ ପ୍ରଶାସନ । କରୋନା ପଜିଟିଭ୍ ଚିହ୍ନଟ ପରେ ପଞ୍ଚାୟତର ବଡ଼ନାଉପୁଟ ଠାରୁ ଆରମ୍ଭ କରି ଖଣ୍ଡହତା ପର୍ଯ୍ୟନ୍ତ ସମସ୍ତ ଗାଁକୁ ସଟ୍ଡାଉନ୍ ଘୋଷଣା କରିଛନ୍ତି ସରପଞ୍ଚ। ଆଜି ସକାଳ ୬ଟା ଠାରୁ ୨୧ତାରିଖ ସକାଳ ୧୦ ଟା ପର୍ଯ୍ୟନ୍ତ ସଟ୍ଡାଉନ୍ ଘୋଷଣ କରାଯାଇଛି । ଜିଲ୍ଲାପାଳଙ୍କ କ୍ଷମତା ପ୍ରୟୋଗ କରି ୭୩ ଘଣ୍ଟା ପାଇଁ ସଟଡାଉନ ଘୋଷଣ କରିଛନ୍ତି ସରପଞ୍ଚ । ସଟ୍ଡାଉନ୍ ସମୟ ପୁରା ଅଞ୍ଚଳରେ କଟକଣା କଡା କରାଯିବ । ଯଦି କେହି କଟକଣା ନମାନ୍ତି, ତେବେ ସେମାନଙ୍କ ବିରୋଧରେ କଡ଼ା କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ।
